b'\n_START_ARTICLE_\nAnton Slokar\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini lesnega trgovca in gostilni\xc4\x8darja Antona in gospodinje Marije Slokar rojene Vidmar. Ljudsko \xc5\xa1olo je kon\xc4\x8dal v Lokavcu, obrtno trgovsko \xc5\xa1olo pa v Ajdov\xc5\xa1\xc4\x8dini. Po vrnitvi iz Avstro-Ogrske vojske je leta 1920 prevzel o\xc4\x8detove posle, sodeloval v kulturno prosvetnih organizacijah ter jim gmotno podpiral._NEWLINE_Slokar je v Ajdov\xc5\xa1\xc4\x8dini ustanovil \xc5\xa0KA\xc5\xa0 (\xc5\xa0portni klub Ajdov\xc5\xa1\xc4\x8dina-\xc5\xa0turje). Kasneje se je \xc5\xa0KA\xc5\xa0, ker je zaradi izseljevanja v tujino za\xc4\x8delo primanjkovati nogometa\xc5\xa1ev, zdru\xc5\xbeil z vipavskimi nogometa\xc5\xa1i v nov klub Burja. Politi\xc4\x8dno je bil povezan s politiki iz Gorice, predvsem z Albertom Rejcem in Zorkom Jelin\xc4\x8di\xc4\x8dem ter kulturniki iz Trsta. V Ajdov\xc5\xa1\xc4\x8dini je sodeloval z zborovodjem Janezom Fajglom in prosvetnim delavcem Rudolfom Brajnikom. Med prvimi se je pridru\xc5\xbeil tudi tajni organizaciji TIGR. Zaradi proti fa\xc5\xa1isti\xc4\x8dne dejavnosti je ime doma ve\xc4\x8d policijskih preiskav in bil ve\xc4\x8dkrat tudi aretiran. Pono\xc4\x8di 19. maja 1934 je z \xc5\xbeeno in tremi otroki pobegnil v Kraljevino Jugoslavijo in se tako izognil prestajanju zaporne kazni. Po sedmih mesecih je dobil zaposlitev na prosvetnem oddelku banske uprave v Ljubljani. Po kapitulaciji in zasedbi Jugoslavije je za\xc4\x8del sodelovati z Osvobodilno fronto. Skrival je slovenske voja\xc5\xa1ke ube\xc5\xbenike iz italijanske vojske ter jih oskrboval s hrano in oro\xc5\xbejem. Fa\xc5\xa1isti\xc4\x8dna policija ga je 28. avgusta 1941 aretirala ter po treh mesecih iz ljubljanskih zaporov poslala na sojenje pred posebno sodi\xc5\xa1\xc4\x8de za za\xc5\xa1\xc4\x8dito dr\xc5\xbeave v Rim. Zaradi sodelovanja z narodnoosvobodilno borbo je bil obsojen na 26 let strogega zapora. Iz Rima so ga premestili v Sieno, ker pa so karabinjerji izgubili dokumente in niso vedeli kaj po\xc4\x8deti, so ga iz Siene poslali v San Gimignano, od koder se je konec novembra s ponarejenimi dokumenti vrnil v Ljubljano. Tu se je ponovno zaposlil na banski upravi ter \xc5\xa1e naprej sodeloval z OF. Po upokojitvi se je bolan vrnil v Ajdov\xc5\xa1\xc4\x8dino.'